Copper Box

Koper boks (engleski: Copper Box) je sportska dvorana u Londonu (Ujedinjeno Kraljevstvo), izgrađena za potrebe Letnjih olimpijskih igara 2012. godine. Smeštena je u okviru sportskog kompleksa Olimpijski park. U ovoj dvorani će se održavati preliminarna takmičenja u rukometu te streljački i mačevalački deo modernog petoboja. Kapacitet dvorane kreće se između 6.000—7.000 sedećih mesta zahvaljujući pokretnim tribinama. Zanimljivost dvorane je 88 šupljih cevi na krovu kroz koje dnevna svetlost ulazi u dvoranu, što omogućuje uštedu u potrošnji električne energije od 40% na godišnjem nivou. Kišnica sa krova se skuplja u posebne rezervoare i kasnije koristi u toaletima dvorane. Ceo gornji deo dvorane je presvučen sa 3.000 m² bakarnih pločica. Gradnja je počela u julu 2009. i završena je u predviđenom roku, u maju 2011. i tako je Koper boks postala treći kompletno uzgrađeni sportski objekat za igre 2012. Nakon igara dvorana će biti pretvorena u višenamenski sportski objekat. Prvobitno ime dvorane Rukometna olimpijska arena je promenjeno u januaru 2012. upravo zbog činjenice da se u njoj neće isključivo održavati rukometna takmičenja. Povezano Letnje olimpijske igre 2012. Olimpijski park (London) Reference Vanjske veze Profil dvorane na službenom sajtu organizacionog odbora LOI 2012.